pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เปิดศูนย์ฯ ทบทวนสิทธิ์ ม.33เรารักกัน อำนวยความสะดวกผู้ประกันตน
วันจันทร์ที่ 15 มีนาคม 2564
เปิดศูนย์ฯ ทบทวนสิทธิ์ ม.33เรารักกัน อํานวยความสะดวกผู้ประกันตน
วันเสาร์ที่ 13 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดศูนย์ประสานงานทบทวนสิทธิ์ ม33 เรารักกัน สําหรับผู้ที่ประสบปัญหาเกี่ยวกับการลงทะเบียนรับสิทธิ์ในช่วงที่ผ่านมา และเปิดโอกาสให้กลุ่มผู้ประกันตนมาตรา 33 ที่ไม่มีสมาร์ทโฟนและยังไม่เคยลงทะเบียน นําบัตรประจําตัวประชาชนแบบสมาร์ทการ์ดตัวจริงที่ยังไม่หมดอายุ ไปติดต่อเพื่อลงทะเบียนด้วยตนเองได้ที่สํานักงานประกันสังคมพื้นที่ทุกแห่งทั่วประเทศ ตั้งแต่วันที่ 15 - 28 มีนาคม 2564 เวลา 8:30 น ถึง 18.30 น. ทุกวันไม่เว้นวันหยุดราชการ หากมีข้อสงสัยสอบถามข้อมูลเพิ่มเติมได้ที่ สายด่วนกระทรวงแรงงาน โทร. 1506
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สุชาติ น้อมนำศาสตร์พระราชาตั้งสหกรณ์ในสถานประกอบการ พัฒนาคุณภาพชีวิตแรงงาน
วันจันทร์ที่ 22 มีนาคม 2564
รมว.สุชาติ น้อมนําศาสตร์พระราชาตั้งสหกรณ์ในสถานประกอบการ พัฒนาคุณภาพชีวิตแรงงาน
นายสุชาติ ชมกลิ่น รมว.แรงงาน น้อมนําศาสตร์พระราชาเป็นแนวทางจัดตั้งสหกรณ์ออมทรัพย์ในสถานประกอบกิจการและรัฐวิสาหกิจ ให้มีความยั่งยืน มุ่งมั่น ผลักดัน เพื่อคุณภาพชีวิตแก่ผู้ใช้แรงงาน
เมื่อวันที่ 22 มีนาคม 2564 ที่โรงแรมมิราเคิล แกรนด์ คอนเวนชั่น กรุงเทพมหานครนายสุชาติ ชมกลิ่น รัฐมนตรีว่าการกระทรวงแรงงานเป็นประธานในพิธีเปิดมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจ พร้อมมอบเกียรติบัตรเชิดชูเกียรติแก่สถานประกอบกิจการที่มีการจัดตั้ง สหกรณ์ออมทรัพย์ในปี พ.ศ.2562 และ 2563 โดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วย ผู้บริหารระดับสูงกระทรวงแรงงาน เข้าร่วมในครั้งนี้ด้วย เพื่อให้ผู้ใช้แรงงานมีวินัยการออม และมีแหล่งกู้ยืมในยามจําเป็นด้วยอัตราดอกเบี้ยที่เป็นธรรม พร้อมทั้งส่งเสริมให้สถานประกอบกิจการและรัฐวิสาหกิจเห็นความสําคัญของการจัดตั้งสหกรณ์ออมทรัพย์เพื่อเป็นสวัสดิการแก่คนทํางานในองค์กร ตลอดจนเพื่อสร้างความร่วมมือภาครัฐ เอกชน และรัฐวิสาหกิจในการขับเคลื่อนให้มีการจัดตั้งสหกรณ์ออมทรัพย์ให้เป็นผลสําเร็จ
นายสุชาติ กล่าวว่า รัฐบาลได้ประกาศวิสัยทัศน์ของประเทศไว้ว่า “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้วด้วยการพัฒนาตามปรัชญาของเศรษฐกิจพอเพียง” ซึ่งกระทรวงแรงงานได้กําหนดพันธกิจเพิ่มศักยภาพแรงงานและผู้ประกอบการให้พร้อมรับสถานการณ์ที่เปลี่ยนแปลง ให้สอดคล้องกับทิศทางการพัฒนาของประเทศ ภายใต้วิสัยทัศน์ “แรงงานมีศักยภาพสูง และมีคุณภาพชีวิตที่ดี” โดยได้น้อมนําศาสตร์พระราชาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงพระราชทานด้านสหกรณ์ และหลักปรัชญาของเศรษฐกิจพอเพียงมาเป็นหลักในการส่งเสริมการจัดตั้งสหกรณ์ออมทรัพย์ในสถานประกอบกิจการ นับเป็นภารกิจที่มีคุณค่า เพราะไม่เพียงจะช่วยสร้างวินัยการออม การเสริมสร้างภูมิคุ้มกันและความไม่ประมาทต่อการดํารงชีวิตในอนาคตให้ผู้แก่ใช้แรงงาน
ทั้งนี้ กิจกรรมภายในงานประกอบด้วย การมอบเกียรติบัตรเพื่อเชิดชูเกียรติแก่สถานประกอบกิจการที่มีการจัดตั้งสหกรณ์ออมทรัพย์ในปี พ.ศ.2562 และ 2563 จํานวน 26 แห่ง การปาฐกถาพิเศษ เรื่อง “หลักคิดสหกรณ์กับแนวทาง การแก้ปัญหาความเหลื่อมล้ําทางเศรษฐกิจและสังคมที่ยั่งยืน” การจัดคลินิกให้คําปรึกษาการจัดตั้งสหกรณ์ออมทรัพย์ในสถานประกอบกิจการ การจัดแสดงนิทรรศการผลการดําเนินงานของสหกรณ์ออมทรัพย์ในสถานประกอบกิจการต้นแบบในด้านการส่งเสริมคุณภาพชีวิตของสมาชิกสหกรณ์ การเสวนา เรื่อง “ธรรมาภิบาลในการบริหารสหกรณ์ตามรอยพ่อ” และประชุมกลุ่มย่อยเพื่อหารือแนวทางและแลกเปลี่ยนประสบการณ์ในการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจ โดยมีผู้เข้าร่วมงานประกอบด้วย สถานประกอบกิจการ สหกรณ์ออมทรัพย์ต้นแบบ หน่วยงานที่เกี่ยวข้องกับการส่งเสริมการออมและการลงทุน และเจ้าหน้าที่ที่เกี่ยวข้อง รวมจํานวน 380 คน
รัฐบาลไทย-ข่าวทำเนียบรัฐบาล-ก.แรงงาน ผุดไอเดีย ปั้นช่างเชื่อมอัตโนมัติ ป้อนอุตสาหกรรมปิโตรเลียม
วันศุกร์ที่ 19 มีนาคม 2564
ก.แรงงาน ผุดไอเดีย ปั้นช่างเชื่อมอัตโนมัติ ป้อนอุตสาหกรรมปิโตรเลียม
ก.แรงงาน เตรียมผลิตแรงงานด้านเทคโนโลยีการเชื่อมอัตโนมัติในอุตสาหกรรมปิโตรเลียม ยกระดับแรงงานไทยป้อนตลาดโลก
วันที่ 19 มีนาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เผยว่า กรมพัฒนาฝีมือแรงงาน (กพร.) กระทรวงแรงงาน ได้ร่วมมือกับ บริษัท ซิโนเปค อินเตอร์เนชั่นแนล ปิโตรเลียม เซอร์วิส คอร์ปอเรชั่น (ประเทศไทย) จํากัด ปอเรชั่น (SINOPEC) พัฒนากําลังแรงงานให้มีฝีมือตรงกับเทคโนโลยี และความต้องการของภาคอุตสาหกรรม มอบหมายให้บูรณาการร่วมกับภาคีเครือข่าย ทั้งภาครัฐ และเอกชน เพื่อให้สามารถขับเคลื่อนนโยบายให้บรรลุผลได้อย่างมีประสิทธิภาพ เพื่อร่วมดําเนินการพัฒนาบุคลากรของ กพร. และขยายผลการฝึกอบรมให้แก่แรงงานไทย เพื่อให้เกิดการจ้างงาน ร่วมกันจัดทําหลักสูตรฝึกอบรมสาขาเทคโนโลยีการเชื่อมอัตโนมัติในอุตสาหกรรมปิโตรเลียม รวมถึงร่วมกันจัดทํามาตรฐานฝีมือแรงงานแห่งชาติสาขาด้านปิโตรเลียม ซึ่งจะเป็นการยกระดับทักษะฝีมือให้แก่แรงงานไทย รองรับงานด้านอุตสาหกรรมปิโตรเลียม 1 ใน 12 อุตสาหกรรมเป้าหมายสําคัญที่รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี ต้องการส่งเสริมเพื่อสร้างความเข้มแข็งให้ระบบเศรษฐกิจของประเทศ
รมช.แรงงาน กล่าวเพิ่มเติมว่า มีแผนพัฒนาบุคลากรฝึกอบรมของ กพร. สาขาอุตสาหกรรมปิโตรเลียม จํานวน 2 รุ่น รุ่นละ 20 คน ณ ศูนย์ฝึกอบรมของบริษัทจังหวัดชลบุรี เพื่อเป็นวิทยากรต้นแบบขยายผลการฝึกให้แก่กําลังแรงงานของประเทศต่อไป ปัจจุบัน อยู่ระหว่างร่วมกันจัดทําหลักสูตรเพื่อใช้ในการฝึกอบรม ได้แก่ การเชื่อมท่อกึ่งอัตโนมัติ เส้นผ่านศูนย์กลางน้อยกว่า 30 นิ้ว และการเชื่อมท่อกึ่งอัตโนมัติ เส้นผ่านศูนย์กลางมากกว่า 30 นิ้ว การเชื่อมท่อกึ่งอัตโนมัติในภาชนะรับแรงดัน เป้าหมายดําเนินการฝึก 300 คนต่อปี เข้ารับการฝึกศูนย์ฝึกอบรมของบริษัทหรือสถาบันพัฒนาฝีมือแรงงาน 3 ชลบุรี โดยบริษัท SINOPEC สนับสนุนวิทยากร วัสดุ อุปกรณ์ และเครื่องมือที่จําเป็นในการฝึกอบรมด้วย นอกจากนี้ ยังร่วมกันจัดทํามาตรฐานฝีมือแรงงานแห่งชาติ สาขาเทคโนโลยีการเชื่อมอัตโนมัติในอุตสาหกรรมปิโตรเลียม เพื่อการันตีว่าแรงงานไทยเป็นแรงงานที่มีมาตรฐาน และพร้อมที่จะปฏิบัติงานได้อย่างมีคุณภาพและมีประสิทธิภาพ และในอนาคต คาดว่าจะจัดตั้งศูนย์ฝึกอบรมทักษะด้านเทคโนโลยีในอุตสาหกรรมปิโตรเลียม ณ จังหวัดชลบุรี เพื่อเป็นศูนย์ผลิตแรงงานที่มีความเชี่ยวชาญด้านงานเชื่อมท่อในอุตสาหกรรมปิโตรเลียมโดยเฉพาะ ป้อนตลาดแรงงานทั้งในและต่างประเทศ
“เป็นโอกาสดีที่แรงงานไทยจะได้ยกระดับทักษะฝีมือที่สูงขึ้น มีความเชี่ยวชาญเฉพาะทาง มีฝีมือตรงกับเทคโนโลยีและความต้องการของภาคอุตสาหกรรม ซึ่งจะทําให้มีโอกาสในการประกอบอาชีพมากขึ้น นําไปสู่การมีอาชีพ มีรายได้ที่มั่นคงและยั่งยืนต่อไป” รมช.แรงาน กล่าวทิ้งท้าย
รัฐบาลไทย-ข่าวทำเนียบรัฐบาล-นายกรัฐมนตรีสนับสนุน (ร่าง) พ.ร.บ.ประชามติ ซึ่งอยู่ระหว่างการพิจารณาของที่ประชุมสภาฯ ให้ออกมาด้วยดีและสามารถแก้ไขรัฐธรรมนูญได้ในอนาคต
วันอังคารที่ 23 มีนาคม 2564
นายกรัฐมนตรีสนับสนุน (ร่าง) พ.ร.บ.ประชามติ ซึ่งอยู่ระหว่างการพิจารณาของที่ประชุมสภาฯ ให้ออกมาด้วยดีและสามารถแก้ไขรัฐธรรมนูญได้ในอนาคต
นายกรัฐมนตรีสนับสนุน (ร่าง) พ.ร.บ.ประชามติ ซึ่งอยู่ระหว่างการพิจารณาของที่ประชุมสภาฯ ให้ออกมาด้วยดีและสามารถแก้ไขรัฐธรรมนูญได้ในอนาคต
วันนี้ (23 มีนาคม 2564) เวลา 14.00 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงสื่อมวลชนภายหลังการประชุมคณะรัฐมนตรียืนยันรัฐบาลห่วงใยประชาชนที่ได้รับผลกระทบทุกภาคส่วน เร่งดําเนินการปลดล็อค Soft Loan เพื่อให้ภาคธุรกิจ SMEs ได้เข้าถึงมาตรการการเยียวยาของรัฐอย่างต่อเนื่อง พร้อมเดินหน้าแก้ไขปัญหาค่าโดยสารรถไฟฟ้าสายสีเขียวเพื่อไม่ให้ประชาชนได้รับความเดือดร้อน ซึ่งอยู่ระหว่างรอผลการพิจารณาจากสํานักงานคณะกรรมการป้องกันและปราบปรามการทุจริตในภาครัฐและนําเข้าสู่ที่ประชุมคณะรัฐมนตรีต่อไป
นายกรัฐมนตรียังตอบคําถามสื่อมวลชนถึงกรณีการขนย้ายข้าว เป็นการซื้อ-ขายระหว่างพ่อค้าและประชาชนชาวเมียนมาร์ ตามพื้นที่สันเขาติดชายแดนประเทศไทย ซึ่งขณะนี้ยังไม่ต้องการให้มีการข้ามแดนไปมา ยืนยันไม่มีความเกี่ยวข้องด้านการทหาร สําหรับกรณีบางกลอย อ.แก่งกระจาน จ.เพชรบุรี นั้น ได้มอบหมายให้คณะกรรมการแก้ไขปัญหาที่อยู่อาศัยและที่ทํากิน รวมทั้งการพัฒนาและฟื้นฟูคุณภาพชีวิตของชาวกะเหรี่ยงในพื้นที่บ้านบางกลอย อ.แก่งกระจาน จ.เพชรบุรี ซึ่งมีกรรมการจากหลายกระทรวงร่วมพิจารณาให้ความดูแลช่วยเหลือ ต่อไป
ทั้งนี้ นายกรัฐมนตรียืนยันว่าการขยายระยะเวลาประกาศใช้ พ.ร.ก.ฉุกเฉินฯ เป็นการใช้กฎหมายเพื่อบูรณาการการทํางานของเจ้าหน้าที่ในหลายภาคส่วนการควบคุมการแพร่ระบาดของเชื้อไวรัสโควิด-19 นายกรัฐมนตรียังมีความห่วงใยการจัดทําร่างพระราชบัญญัติว่าด้วยการออกเสียงประชามติ พ.ศ. .... ซึ่งอยู่ในวาระการพิจารณาในรัฐสภา หวังว่าจะช่วยกันพิจารณาอย่างดี เพราะมีความสําคัญ เนื่องจากต่อไปก็จะมีการพิจารณาแก้ไขรัฐธรรมนูญต่อไปได้ด้วย นายกรัฐมนตรียังวางเป้าหมายให้ไทยขยับขึ้นสู่กลุ่ม Tier 1 ของรายงานการค้ามนุษย์ของ กระทรวงการต่างประเทศสหรัฐอเมริกา (Tip Report) โดยเร็ว ยืนยันรัฐบาลเร่งดําเนินการทุกอย่างตามกฎหมาย
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ออมสิน ออกมาตรการ “พักชำระเงินต้น ส่งดอกเบี้ยตามกำลัง” ช่วยเหลือลูกหนี้เดือดร้อนผ่อนไม่ไหว ก่อนกลายเป็น NPLs
วันจันทร์ที่ 15 มีนาคม 2564
ออมสิน ออกมาตรการ “พักชําระเงินต้น ส่งดอกเบี้ยตามกําลัง” ช่วยเหลือลูกหนี้เดือดร้อนผ่อนไม่ไหว ก่อนกลายเป็น NPLs
จากการติดตามตรวจสอบประวัติการชําระหนี้ของลูกหนี้สินเชื่อต่าง ๆ ของธนาคารที่ได้รับผลกระทบอย่างต่อเนื่องจากการแพร่ระบาดของเชื้อไวรัสโควิด-19 พบว่าขณะนี้มีลูกหนี้จํานวนหนึ่งที่ได้รับความเดือดร้อนและเริ่มประสบปัญหาผิดนัดชําระหนี้
นายวิทัย รัตนากร ผู้อํานวยการธนาคารออมสิน เปิดเผยว่า จากการติดตามตรวจสอบประวัติการชําระหนี้ของลูกหนี้สินเชื่อต่าง ๆ ของธนาคารที่ได้รับผลกระทบอย่างต่อเนื่องจากการแพร่ระบาดของเชื้อไวรัสโควิด-19 พบว่าขณะนี้มีลูกหนี้จํานวนหนึ่งที่ได้รับความเดือดร้อนและเริ่มประสบปัญหาผิดนัดชําระหนี้ ดังนั้น เพื่อเป็นการช่วยเหลือและประคับประคองไม่ให้ลูกหนี้ต้องเสียประวัติกลายเป็นหนี้ NPLs ซึ่งจะเป็นอุปสรรคในการขอสินเชื่อหรือทําธุรกรรมทางการเงินอื่นอีกในอนาคต ธนาคารออมสินจึงประชาสัมพันธ์แจ้งให้ลูกหนี้กลุ่มนี้ติดต่อธนาคารเพื่อหาแนวทางแก้ไขหนี้ร่วมกันตามมาตรการช่วยเหลือเป็นรายบุคคล
มาตรการช่วยเหลือลูกหนี้ในครั้งนี้ ให้สิทธิเฉพาะสินเชื่อบางประเภท ได้แก่ สินเชื่อเคหะ สินเชื่อไทรทอง สินเชื่อธุรกิจ สินเชื่อครูและบุคลากรทางการศึกษา สินเชื่อสวัสดิการ และสินเชื่อธนาคารประชาชน โดยลูกหนี้ที่ค้างชําระไม่เกิน 90 วัน และสถานะบัญชียังไม่เป็น NPLs สามารถเลือกเมนูบนแอปพลิเคชัน MyMo เพื่อเข้าร่วมมาตรการได้อัตโนมัติ ธนาคารได้พิจารณาแผนชําระหนี้ของลูกหนี้แต่ละรายตามความเหมาะสมสอดคล้องกับความสามารถในการชําระหนี้เป็นรายบุคคล ให้ลูกหนี้ได้พักชําระเงินต้น และจ่ายดอกเบี้ยเต็มจํานวนหรือจ่ายบางส่วน ภายในกําหนดระยะเวลาของแต่ละแผนชําระหนี้ที่ธนาคารอนุมัติให้ กรณีที่ลูกหนี้ไม่สะดวกกดใช้สิทธิ์อัตโนมัติผ่าน MyMo สามารถไปติดต่อดําเนินการได้ที่ธนาคารออมสินทุกสาขาทั่วประเทศ
ทั้งนี้ ลูกหนี้ที่เริ่มประสบปัญหาค้างชําระและจําเป็นต้องแก้ไขหนี้ก่อนเสียประวัติ กลายเป็น NPLs สามารถเลือกเข้ามาตรการช่วยเหลือได้ตั้งแต่บัดนี้ – 30 มิถุนายน 2564 สอบถามข้อมูลเพิ่มเติมได้ที่ธนาคารออมสินทุกสาขา และที่ Call Center โทร. 1115
รัฐบาลไทย-ข่าวทำเนียบรัฐบาล-“กอช. ชวนอาชีพอิสระวัยทำงาน ช่วงอายุ 30 ปี เริ่มออมเงินกับ กอช. ปีละ 13,200 บาท เพื่อรอรับบำนาญประมาณเดือนละ 3,600 บาท ตลอดชีพ”
วันจันทร์ที่ 15 มีนาคม 2564
“กอช. ชวนอาชีพอิสระวัยทํางาน ช่วงอายุ 30 ปี เริ่มออมเงินกับ กอช. ปีละ 13,200 บาท เพื่อรอรับบํานาญประมาณเดือนละ 3,600 บาท ตลอดชีพ”
กอช. ชวนอาชีพอิสระวัยทํางาน ช่วงอายุ 30 ปี วางแผนออมเงินกับ กอช. เพื่ออนาคตยามเกษียณ ปีละ 13,200 บาท พร้อมรับเงินสมทบเพิ่มจากรัฐ เมื่ออายุ 60 ปี จะได้รับบํานาญรายเดือนละประมาณ 3,600 บาท
กองทุนการออมแห่งชาติ หรือ กอช. ชวนอาชีพอิสระวัยทํางาน ช่วงอายุ 30 ปี วางแผนออมเงินกับ กอช. เพื่ออนาคตยามเกษียณ ปีละ 13,200 บาท พร้อมรับเงินสมทบเพิ่มจากรัฐ เมื่ออายุ 60 ปี จะได้รับบํานาญรายเดือนละประมาณ 3,600 บาท ผู้ที่สนใจสามารถตรวจสอบสิทธิ์ และคุณสมบัติก่อนสมัครสมาชิกได้ที่แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. ชวนอาชีพอิสระวัยทํางาน อายุ 30 ปี วางแผนออมเงินกับ กอช. เพื่ออนาคตยามเกษียณ โดยออมเงินกับ กอช. ปีละ 13,200 บาท ได้รับเงินสมทบเพิ่มสูงสุด 1,200 บาทต่อปี และได้รับผลตอบแทนการลงทุน เมื่อสมาชิกอายุครบ 60 ปี จะได้รับเงินบํานาญประมาณเดือนละ 3,600 บาท ตลอดชีพ หรือจนกว่าจะเสียชีวิต ทั้งนี้เงินออมสะสมของสมาชิกสามารถนําไปลดหย่อนภาษี และได้รับเบี้ยยังชีพผู้สูงอายุเพิ่มเติมตามสิทธิ
สําหรับผู้ที่สนใจ สามารถตรวจสอบสิทธิ์ และคุณสมบัติก่อนสมัครสมาชิกได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารออมสิน ธ.ก.ส. ธอส. และธนาคารกรุงไทยทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ขับเคลื่อนดำเนินโครงการยกระดับแปลง
วันศุกร์ที่ 12 มีนาคม 2564
ขับเคลื่อนดําเนินโครงการยกระดับแปลง
กระทรวงเกษตรฯ ประชุมเร่งขับเคลื่อนดําเนินโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด
นายนราพัฒน์แก้วทองผู้ช่วยรัฐมนตรีประจํากระทรวงเกษตรและสหกรณ์เป็นประธานการประชุมหารือการขับเคลื่อนการดําเนินโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาดณห้องประชุมกระทรวงเกษตรและสหกรณ์ซึ่งในการประชุมครั้งนี้นายอําพันธุ์เวฬุตันติรองปลัดกระทรวงเกษตรและสหกรณ์ดําเนินการจัดประชุมหารือดังกล่าวเพื่อติดตามความก้าวหน้าการดําเนินงานและรับฟังปัญหาอุปสรรคเพื่อหาแนวทางการดําเนินงานให้มีประสิทธิภาพโดยมีผู้แทนจากอธิบดีกรมส่งเสริมการเกษตรผู้แทนอธิบดีกรมการข้าวผู้แทนอธิบดีกรมปศุสัตว์ผู้แทนอธิบดีกรมประมงผู้แทนอธิบดีกรมหม่อนไหมและผู้แทนผู้ว่าการการยางแห่งประเทศไทยเข้าร่วมประชุมโดยฝ่ายเลขาฯรายงานที่ประชุมทราบผลการดําเนินงานมีแปลงใหญ่แจ้งประสงค์เข้าร่วมโครงการแล้วจํานวน2,754แปลงคิดเป็นร้อยละ52ประธานมอบหมายให้หน่วยงานที่เกี่ยวข้องเร่งประชาสัมพันธ์และสร้างการรับรู้การเข้าร่วมโครงการเชิงรุกเพื่อประกอบการตัดสินใจเข้าร่วมโครงการของแปลงใหญ่เป้าหมายได้รับทราบข้อมูลอย่างถูกต้องชัดเจนในการจดทะเบียนนิติบุคคลการจัดทําบัญชีการจัดซื้อจัดจ้างทั้งนี้ได้เน้นย้ําให้หน่วยงานให้ข้อมูลแก่แปลงใหญ่ในการการดําเนินกิจกรรมของโครงการควรพิจารณากิจกรรมให้ครอบคลุมทั้งต้นน้ํากลางน้ําปลายน้ําเพื่อให้การดําเนินโครงการบรรลุตามวัตถุประสงค์โครงการต่อไป
รัฐบาลไทย-ข่าวทำเนียบรัฐบาล-ศธ. แจงการเปลี่ยนแปลงวันสอบต้องคำนึงปัจจัยหลายด้าน หากมีการเลื่อนสอบ  อาจส่งผล กระทบต่อกำหนดการคัดเลือกบุคคลเข้าเรียนต่อในระดับมหาวิทยาลัย (TCAS)
วันพฤหัสบดีที่ 4 มีนาคม 2564
ศธ. แจงการเปลี่ยนแปลงวันสอบต้องคํานึงปัจจัยหลายด้าน หากมีการเลื่อนสอบ  อาจส่งผล กระทบต่อกําหนดการคัดเลือกบุคคลเข้าเรียนต่อในระดับมหาวิทยาลัย (TCAS)
กระทรวงศึกษาธิการ แจงการเปลี่ยนแปลงวันสอบต้องคํานึงปัจจัยหลายด้าน หากมีการเลื่อนสอบ  อาจส่งผลกระทบต่อกําหนดการคัดเลือกบุคคลเข้าเรียนต่อในระดับมหาวิทยาลัย (TCAS)
เมื่อวันพุธที่ 3 มีนาคม 2564 นายอัมพร พินะสา เลขาธิการคณะกรรมการการศึกษาขั้นพื้นฐาน ชี้แจงกรณี เรื่องวันสอบคัดเลือกเข้าศึกษาต่อในระดับอุดมศึกษาหรือ TCAS ตรงกับวันสําคัญอื่นที่กําหนดไว้ เช่น การสอบ GAT-PAT ในวันที่ 20-23 มีนาคม 2564 ตรงกับวันสอบปลายภาคของโรงเรียน วันสอบ 9 วิชาสามัญ วันที่ 3-4 เมษายน 2564 และวันสอบ O-NET วันที่ 27-28 มีนาคม 2564 ตรงกับวันเกณฑ์ทหารและวันเลือกตั้งท้องถิ่น อีกทั้งการเรียนออนไลน์ในช่วงสถานการณ์โควิด-19 ที่ผ่านมา ส่งผลให้นักเรียนได้รับเนื้อหาวิชาไม่เต็มที่ หากไม่พิจารณาเลื่อนวันสอบอาจเป็นการตัดโอกาสนักเรียนที่ต้องเข้าสอบคัดเลือกเป็นจํานวนมาก จึงมีการเรียกร้องผ่านสื่อออนไลน์ให้เลื่อนวันสอบ TCAS นั้น
1) การกําหนดวันสอบปลายภาค เป็นอํานาจหน้าที่ของโรงเรียน ดังนั้นโรงเรียนสามารถกําหนดวันสอบปลายภาคเป็นวันอื่น โดยไม่ให้ตรงกับวันที่ทําการสอบ GAT-PAT ได้
2) วันสอบ O-NET ที่ตรงกับวันเลือกตั้งท้องถิ่นนั้น สพฐ.ได้ประสานไปยังสถาบันทดสอบทางการศึกษาฯ ทําการเลื่อนวันสอบ เพื่อให้นักเรียนได้ไปใช้สิทธิ์เลือกตั้งท้องถิ่น และสามารถเข้าทําการทดสอบ O-NET ได้ด้วย
3) กรณีการเรียนออนไลน์ในช่วงที่ผ่านมา สพฐ.ได้ทําความเข้าใจกับโรงเรียนว่า ต้องเลือกใช้รูปแบบการจัดการเรียนการสอนที่หลากหลายให้เหมาะสมกับสภาพบริบทและสภาพความพร้อมของผู้เรียน ทั้งนี้ หากมีการเลื่อนสอบ อาจส่งผลกระทบต่อกําหนดการคัดเลือกบุคคลเข้าเรียนต่อในระดับมหาวิทยาลัย (TCAS)
ด้านกระทรวงการอุดมศึกษา วิทยาศาสตร์ วิจัยและนวัตกรรม สํานักงานปลัดกระทรวงฯ ชี้แจงเพิ่มเติมว่า TCAS คือระบบการคัดเลือกกลางบุคคลเข้าศึกษาในสถาบันอุดมศึกษา ที่กําหนดโดยสมาคมอธิการบดีแห่งประเทศไทย (ทปอ.) และมีหลายหน่วยงานที่เกี่ยวข้อง โดยมีสถาบันทดสอบทางการศึกษาแห่งชาติ (สทศ.) รับผิดชอบกําหนดขั้นตอนการรับสมัคร วันเวลาสอบ ประกาศผล การใช้ประโยชน์ของผลสอบและอื่นๆ ให้สอดคล้องกับตารางเวลาการคัดเลือกบุคคลเข้าศึกษาต่อในระดับอุดมศึกษาของ ทปอ. ดังนั้น การเปลี่ยนแปลงวันสอบ จึงต้องคํานึงถึงผลกระทบด้านอื่นด้วย
1) การจัดสอบวิชาสามัญ ในวันที่ 3-4 เม.ย.64 ซึ่งตรงกับการเกณฑ์ทหาร (ระหว่าง 1–20 เม.ย.) นั้น กองทัพบกได้ประกาศหลักเกณฑ์การทําคําร้องขอผ่อนผันการเกณฑ์ทหารไว้ ผู้สมัครที่ติดสอบสามารถใช้เป็นเหตุผลในการผ่อนผันได้
2) การจัดวันสอบ O-NET ชั้น ม.6 วันที่ 27-28 มี.ค.64 ซึ่งตรงกับวันเลือกตั้งท้องถิ่น(28 มี.ค.64) คณะกรรมการ สทศ. ได้พิจารณาแล้ว เห็นสมควรให้เลื่อนกําหนดการทดสอบ O-NET ไปเป็นวันที่ 29 มี.ค.64 แทน โดยใช้ตารางสอบเดิม
ทั้งนี้ การออกข้อสอบ สทศ.ใช้ข้อสอบที่มีเนื้อหาครอบคลุมสาระการเรียนรู้ ตั้งแต่ชั้น ม.4 - ม.6 ดังนั้นการวางแผนเตรียมตัวในเรื่องการเรียนมาอย่างต่อเนื่อง จึงเป็นส่วนสําคัญที่จะช่วยให้นักเรียนมีความรู้เพียงพอที่จะเข้าศึกษาในสถาบันอุดมศึกษาที่ต้องการได้ ไม่ใช่การเตรียมตัวเพียง 1-2 เดือน
----------------
รัฐบาลไทย-ข่าวทำเนียบรัฐบาล-รองนายกรัฐมนตรีพลเอก ประวิตรฯ กำชับเร่งแก้ปัญหาน้ำเค็มโดยด่วน พร้อมช่วยเหลือประชาชนที่ขาดแคลนน้ำ เตรียมดัน 9 แผนรับมือฤดูฝน ปี 64 ล่วงหน้า
วันจันทร์ที่ 15 มีนาคม 2564
รองนายกรัฐมนตรีพลเอก ประวิตรฯ กําชับเร่งแก้ปัญหาน้ําเค็มโดยด่วน พร้อมช่วยเหลือประชาชนที่ขาดแคลนน้ํา เตรียมดัน 9 แผนรับมือฤดูฝน ปี 64 ล่วงหน้า
รองนายกรัฐมนตรีพลเอก ประวิตรฯ กําชับเร่งแก้ปัญหาน้ําเค็มโดยด่วน พร้อมช่วยเหลือประชาชนที่ขาดแคลนน้ํา เตรียมดัน 9 แผนรับมือฤดูฝน ปี 64 ล่วงหน้า
วันนี้ (15 มี.ค. 64) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 1/2564 โดยมี ดร.สมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) และหน่วยงานที่เกี่ยวข้องเข้าร่วมด้วย เพื่อติดตามสถานการณ์น้ําและการดําเนินงานตามมาตรการรองรับสถานการณ์ขาดแคลนน้ําฤดูแล้ง ปี 2563/64 ควบคู่ไปกับการพิจารณามาตรการรับมือในฤดูฝนปี 2564 ด้วย โดยรองนายกรัฐมนตรีกําชับให้ทุกหน่วยงานดําเนินการตามมาตรการการรองรับสถานการณ์ขาดแคลนน้ําฤดูแล้งปี 2563/64 อย่างรัดกุมเพื่อไม่ให้เกิดผลกระทบต่อประชาชนในช่วงปลายฤดูแล้ง
ที่ประชุมได้เห็นชอบมาตรการรับมือฤดูฝน ปี 2564 ตามที่กองอํานวยการน้ําแห่งชาติ (กอนช.) ร่วมกับหน่วยงานที่เกี่ยวข้องกําหนด 9 มาตรการรองรับสถานการณ์ฤดูฝน ปี 2564 ประกอบด้วย 1. คาดการณ์พื้นที่เสี่ยงน้ําท่วม และฝนทิ้งช่วง 2. บริหารจัดการพื้นที่ลุ่มต่ําเพื่อใช้รองรับน้ําหลาก 3. ทบทวน ปรับปรุงเกณฑ์บริหารจัดการน้ําในแหล่งน้ํา ขนาดใหญ่-กลางและเขื่อนระบายน้ํา 4. ซ่อมแซมปรับปรุง อาคารชลศาสตร์/ระบบระบายน้ํา สถานีโทรมาตรให้พร้อมใช้งาน 5. ปรับปรุงแก้ไขสิ่งกีดขวางทางน้ํา 6. ขุดลอกคูคลอง กําจัดผักตบชวา 7. เตรียมความพร้อมเครื่องจักร เครื่องมือในการให้ความช่วยเหลือ 8. สร้างการรับรู้และประชาสัมพันธ์ และ 9. การติดตามประเมินผล โดยมอบหมายให้หน่วยงานผู้รับผิดชอบนํามาตรการไปจัดทําแผนปฏิบัติการเพื่อเสนอต่อคณะกรรมการทรัพยากรน้ําแห่งชาติ (กนช.) และคณะรัฐมนตรีพิจารณาต่อไป
นอกจากนี้ ที่ประชุมยังได้มีการหารือเกี่ยวกับการเฝ้าระวังคุณภาพน้ํา ซึ่งที่ผ่านมาได้มีการติดตามแม่น้ําสายหลัก 4 สาย ลุ่มน้ําเจ้าพระยาใหญ่เพื่อแก้ไขปัญหาน้ําเค็มไม่ให้ส่งผลกระทบตลอดฤดูแล้งนี้ โดยพิจารณาเห็นชอบแนวทางการแก้ไขปัญหาความเค็มในลุ่มน้ําเจ้าพระยา โดยเฉพาะบริเวณสถานีสูบน้ําสําแล จ. ปทุมธานี ทั้งระยะเร่งด่วนและระยะยาวเพื่อแก้ไขปัญหาอย่างยั่งยืน พร้อมติดตามการดําเนินการขจัดสิ่งกีดขวางทางน้ําทั่วประเทศ โดยรองนายกรัฐมนตรีสั่งการให้เร่งตั้งคณะทํางานโดยเร็ว พร้อมทั้งมอบหมายให้หน่วยงานจัดทําแผนการปรับปรุงสิ่งกีดขวางทางน้ําเพื่อเพิ่มประสิทธิภาพการระบายน้ําก่อนเข้าฤดูฝนปีนี้ และรายงานให้ สทนช. ทราบเป็นระยะต่อไปด้วย
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การพัฒนาต้นแบบรถโดยสารไฟฟ้า โครงการพัฒนารถโดยสารไฟฟ้าจากรถโดยสารประจำทางใช้แล้วของ ขสมก. (City transit E-buses)
วันพฤหัสบดีที่ 11 มีนาคม 2564
การพัฒนาต้นแบบรถโดยสารไฟฟ้า โครงการพัฒนารถโดยสารไฟฟ้าจากรถโดยสารประจําทางใช้แล้วของ ขสมก. (City transit E-buses)
29 กันยายน 2563
“การพัฒนาต้นแบบรถโดยสารไฟฟ้า โครงการพัฒนารถโดยสารไฟฟ้าจากรถโดยสารประจําทางใช้แล้วของ ขสมก. (City transit E-buses)” ซึ่งเป็นความร่วมมือระหว่างกระทรวงอุดมศึกษา วิทยาศาสตร์ วิจัย และนวัตกรรม โดย สํานักงานพัฒนาวิทยาศาสตร์และเทคโนโลยีแห่งชาติ (สวทช.) ร่วมกับ การไฟฟ้านครหลวง (กฟน.) การไฟฟ้าส่วนภูมิภาค (กฟภ.) การไฟฟ้าฝ่ายผลิตแห่งประเทศไทย (กฟผ.) องค์การขนส่งมวลชนกรุงเทพ (ขสมก.) และภาคเอกชน 4 บริษัท ได้แก่ บริษัท พานทอง กลการ จํากัด บริษัท โชคนําชัย-ไฮเทคเพลสซิ่ง จํากัด บริษัท รถไฟฟ้า ประเทศไทย จํากัด และ บริษัท สบายมอเตอร์ (ไทยแลนด์) จํากัด โดยพัฒนารถประจําทางที่หมดอายุการใช้งานมาดัดแปลง เป็นรถโดยสารไฟฟ้าต้นแบบ ขนาด 12 เมตร จํานวน 4 คัน มีความเร็วสูงสุดต่อเนื่อง 80 – 90 กิโลเมตรต่อชั่วโมง ขณะนี้อยู่ระหว่างการทดสอบการใช้งานจริง
รัฐบาลไทย-ข่าวทำเนียบรัฐบาล-ตรึงค่า FT ต่ออีก 4 เดือน งวด พ.ค. - ส.ค. 64
วันพุธที่ 10 มีนาคม 2564
ตรึงค่า FT ต่ออีก 4 เดือน งวด พ.ค. - ส.ค. 64
...
ผู้ใช้ไฟฟ้าเตรียมเฮกันได้อีกครั้งกับค่าไฟฟ้าที่จะถูกลงกว่าเดิม ล่าสุด คณะกรรมการกํากับกิจการพลังงาน (กกพ.) มีมติตรึงราคาอัตราค่าไฟฟ้าผันแปร หรือ “เอฟที” สําหรับการเรียกเก็บค่าไฟฟ้าในรอบเดือน พ.ค. - ส.ค. 64 โดยเรียกเก็บที่ -15.32 สตางค์ต่อหน่วย ขณะที่ค่าไฟฐานอยู่ที่ 3.76 บาทต่อหน่วย
.
การตรึงราคานี้จะทําให้ค่าไฟฟ้าในเดือนที่ประกาศลดค่า เอฟที ถูกลงอีก 2.89 สตางค์ต่อหน่วย ส่งผลให้ผู้ใช้ไฟฟ้ายังคงจ่ายค่าไฟฟ้าเท่าเดิมในอัตรา 3.61 บาทต่อหน่วย
.
สาเหตุสําคัญที่รัฐบาลได้ออกมาตรการตรึงค่าเอฟทีมาอย่างต่อเนื่องนั้น ก็เพื่อช่วยบรรเทาภาระค่าครองชีพให้กับประชาชน โดยเฉพาะค่าสาธารณูปโภคที่จําเป็นต่อการดํารงชีพ ประกอบกับในปัจจุบันมีการบริหารจัดการการนําเข้าก๊าซทดแทนสําหรับผลิตไฟฟ้าที่มีประสิทธิภาพมากขึ้น ทําให้ต้นทุนการผลิตไฟฟ้ามีราคาถูกลง
.
ขณะนี้สํานักงานคณะกรรมการกํากับกิจการพลังงาน (กกพ.) ได้เปิดรับฟังความคิดเห็นเรื่องค่าเอฟที สําหรับการเรียกเก็บประจําเดือน พ.ค. - ส.ค. 64 ทางเว็บไซต์https://www.erc.or.th/ระหว่างวันที่ 5 - 19 มี.ค. 64 และจะประกาศอย่างเป็นทางการต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชาวนาเฮ! ไทยเตรียมส่งออกข้าวปีละล้านตัน สู่ตลาดอินโดฯ
วันศุกร์ที่ 12 มีนาคม 2564
ชาวนาเฮ! ไทยเตรียมส่งออกข้าวปีละล้านตัน สู่ตลาดอินโดฯ
...
ในแต่ละปีประเทศไทยมีกําลังการผลิตข้าว ซึ่งเป็นพืชเศรษฐกิจอันดับต้น ๆ ได้หลายล้านตัน เพียงพอที่จะบริโภคภายใน และส่งออกไปขายต่างประเทศ บางช่วงผลผลิตล้นตลาดจนต้องมีโครงการชะลอการขายข้าวทุกปี
.
ปีนี้มีข่าวดี เมื่อรัฐบาลอินโดนีเซียมีหนังสือมายังไทยเพื่อขอสานต่อความร่วมมือทางการค้าข้าว รัฐบาลจึงจะมีบันทึกความเข้าใจ (MOU) ระหว่างกัน ซึ่ง ครม.ได้อนุมัติร่าง MOU แล้ว โดยไทยจะส่งออกขาวข้าวประมาณ 15 – 25% ไปยังอินโดนีเซีย ในปริมาณไม่เกิน 1 ล้านตันต่อปี หรือขึ้นกับสถานการณ์การผลิตของทั้ง 2 ประเทศและระดับราคาในตลาดโลก ติดต่อกันเป็นระยะเวลา 4 ปี
.
MOU นี้ ถือเป็นความสัมพันธ์และความร่วมมืออันดีของทั้ง 2 ประเทศ โดยอินโดนีเซียได้สํารองข้าวเพื่อความมั่นคงทางอาหารภายในประเทศ ส่วนไทยเราก็จะได้ขยายตลาดข้าว ช่วยเพิ่มปริมาณการส่งออก สร้างรายได้ให้แก่เกษตรกรและอุตสาหกรรมการค้าข้าวได้มากขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเตือนผู้กระทำผิด “เราชนะ” และ “คนละครึ่ง” หยุดก่อนถูกระงับสิทธิ และถูกดำเนินคดี
วันพุธที่ 24 มีนาคม 2564
รัฐบาลเตือนผู้กระทําผิด “เราชนะ” และ “คนละครึ่ง” หยุดก่อนถูกระงับสิทธิ และถูกดําเนินคดี
รัฐบาลเตือนผู้กระทําผิด “เราชนะ” และ “คนละครึ่ง” หยุดก่อนถูกระงับสิทธิ และถูกดําเนินคดี
วันที่ 24 มี.ค. 64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ที่ผ่านมายังมีประชาชนและผู้ประกอบการที่เข้าร่วมโครงการเยียวยาและกระตุ้นเศรษฐกิจที่กระทําการทุจริต ดังนั้นกระทรวงการคลังจึงได้มีการจัดตั้งคณะทํางานพิจารณาตรวจสอบข้อมูลเรื่องอุทธรณ์สําหรับโครงการคนละครึ่ง และคณะทํางานพิจารณาตรวจสอบข้อมูลเรื่องร้องเรียนสําหรับโครงการเราชนะอย่างจริงจัง ในกรณีที่มีพฤติกรรมการใช้จ่ายวงเงินตามสิทธิ์ที่ไม่เป็นไปตามวัตถุประสงค์ของโครงการฯ เช่น การแลกวงเงินสิทธิ์เป็นเงินสด เป็นต้น โดยเปิดช่องทางให้ประชาชนสามารถร้องเรียนผ่าน e-mail หรือไปรษณีย์ เพื่อตรวจสอบ รวมทั้งร่วมมือกระทรวงพาณิชย์ สํานักงานตํารวจแห่งชาติ และหน่วยงานที่เกี่ยวข้อง หากพบว่ากระทําความผิดจริงจะดําเนินการระงับสิทธิแอปพลิเคชันถุงเงิน เครื่องรูดบัตรอิเล็กทรอนิกส์ รวมถึงดําเนินการในส่วนที่เกี่ยวข้องตามกฎหมายต่อไป
ทั้งนี้ โฆษกประจําสํานักนายกรัฐมนตรียังเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการและกําชับหน่วยงานที่เกี่ยวข้องให้ติดตาม ตรวจสอบพฤติกรรมดังกล่าวอย่างจริงจัง เนื่องจากการกระทําผิดดังกล่าวขัดต่อวัตถุประสงค์ของรัฐบาลที่ต้องการช่วยเหลือเยียวยา ลดภาระค่าใช้จ่ายของพี่น้องประชาชนที่ได้รับผลกระทบจากโควิด-19 ควบคู่ไปกับการกระตุ้นเศรษฐกิจฐานราก ที่ผู้ค้ารายย่อยและผู้บริการทั่ว ๆ ไปจะได้ดําเนินกิจกรรมต่อไปได้
รัฐบาลไทย-ข่าวทำเนียบรัฐบาล-อย่าลืม! พรุ่งนี้เริ่มลงทะเบียน "ม.33 เรารักกัน" กลุ่มทบทวนสิทธิ,ไม่มีสมาร์ทโฟน,ยืนยันตัวตนผ่านแอปวันแรก
วันอาทิตย์ที่ 14 มีนาคม 2564
อย่าลืม! พรุ่งนี้เริ่มลงทะเบียน "ม.33 เรารักกัน" กลุ่มทบทวนสิทธิ,ไม่มีสมาร์ทโฟน,ยืนยันตัวตนผ่านแอปวันแรก
อย่าลืม! พรุ่งนี้เริ่มลงทะเบียน "ม.33 เรารักกัน" กลุ่มทบทวนสิทธิ,ไม่มีสมาร์ทโฟน,ยืนยันตัวตนผ่านแอปวันแรก
เมื่อวันที่ 14 มี.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า โครงการ ม.33 เรารักกัน เยียวยาผู้ประกันตนตามมาตรา 33 วงเงินคนละ 4,000 บาท ที่เปิดให้ลงทะเบียนมาตั้งแต่ระหว่างวันที่ 21 ก.พ. - 7 มี.ค. ที่ผ่านมา จะเปิดลงทะเบียนอีกครั้งสําหรับรอบขอทบทวนสิทธิระหว่างวันที่ 15-28 มี.ค.
โดยผู้ประกันตนตามมาตรา 33 ที่ไม่ผ่านการลงทะเบียนในรอบแรก สามารถลงทะเบียนได้ที่ www.ม33เรารักกัน .com ส่วนกลุ่มที่ไม่มีสมาร์ทโฟนและไม่เคยลงทะเบียนมาก่อน สามารถเดินทางไปลงทะเบียนได้ที่สํานักงานประกันสังคมทุกแห่งทั่วประเทศ เพื่อรักษาสิทธิการได้รับเงินเยียวยาผลกระทบจากสถานการณ์โควิด-19 จากรัฐบาล
น.ส.ไตรศุลี กล่าวว่า ขณะนี้สํานักงานประกันสังคมทุกแห่งทั่วประเทศ ได้เตรียมความพร้อม การเปิดลงทะเบียนสําหรับกลุ่มที่ไม่มีสมาร์ทโฟนและไม่เคยลงทะเบียนมาก่อน โดยผู้มีสิทธิสามารถนําบัตรประจําตัวประชาชนแบบสมาร์ทการ์ด ไปขอลงทะเบียนรับสิทธิได้ โดยผู้ที่จะได้รับสิทธิต้องมีคุณสมบัติ เป็นผู้ประกันตนมาตรา 33 ,สัญชาติไทย , มียอดเงินจากทุกบัญชี ไม่เกิน 500,000 บาท (นับถึง 31 ธ.ค. 2563) ไม่เป็นผู้ถือบัตรสวัสดิการแห่งรัฐ และไม่ได้รับสิทธิในโครงการเราชนะ
นอกจากนี้ ที่ประชุมคณะรัฐมนตรี(ครม.) เมื่อวันที่ 9 มี.ค.2564 ได้เห็นชอบการขยายเวลาการยืนยันตัวตนเพื่อใช้งานผ่านแอปพลิเคชั่นเป๋าตัง
สําหรับ โครงการ ม.33 เรารักกัน โดยกลุ่มที่ลงทะเบียนแล้วเสร็จระหว่างวันที่ 21 ก.พ. - 7 มี.ค. จากเดิมที่จะต้องกดใช้งานและยืนยันตัวตนผ่านแอปพลิเคชั่นเป๋าตังระหว่างวันที่ 15-21 มี.ค. ให้สามารถขยายเวลาเป็นระหว่างวันที่ 15 มี.ค. - 31 พ.ค.2564
เช่นเดียวกับกลุ่มรอบทบทวนสิทธิ ที่ลงทะเบียนระหว่างวันที่ 15-28 มี.ค. จากเดิมที่จะต้องมีการยืนยันตัวตน ระหว่างวันที่ 5-11 เม.ย. ให้ขยายเป็น 5 เม.ย.-31 พ.ค. โดยทุกคนที่ได้มีการยืนยันตนตัว จะได้รับวงเงินคนละ 4,000 บาท ตามมาตรการที่กําหนด
--------------------
รัฐบาลไทย-ข่าวทำเนียบรัฐบาล-สธ.ปลดล็อกปลูกกัญชาบ้านละ 6 ต้นได้จริง ห้ามใช้เสพ ผิด กม. จัดมหกรรมติวเข้มสร้างอาชีพ
วันศุกร์ที่ 5 มีนาคม 2564
สธ.ปลดล็อกปลูกกัญชาบ้านละ 6 ต้นได้จริง ห้ามใช้เสพ ผิด กม. จัดมหกรรมติวเข้มสร้างอาชีพ
รองนายกรัฐมนตรีและรัฐมนตรีว่าการกระทรวงสาธารณสุข ชี้ประชาชนปลูกกัญชาได้จริงบ้านละ 6 ต้น รวมตัวเป็นวิสาหกิจชุมชนทําสัญญากับ รพ.สต.หรือหน่วยงานรัฐ ช่วยสร้างรายได้ทันทีไม่ต้องรอ ไม่นําไปใช้เสพ พร้อมชวนร่วมงานมหกรรมกัญชากัญชงฯ จ.บุรีรัมย์
รองนายกรัฐมนตรีและรัฐมนตรีว่าการกระทรวงสาธารณสุข ชี้ประชาชนปลูกกัญชาได้จริงบ้านละ 6 ต้น รวมตัวเป็นวิสาหกิจชุมชนทําสัญญากับ รพ.สต.หรือหน่วยงานรัฐ ช่วยสร้างรายได้ทันทีไม่ต้องรอ ไม่นําไปใช้เสพ พร้อมชวนร่วมงานมหกรรมกัญชากัญชงฯ จ.บุรีรัมย์ ติวเข้มมีความรู้ที่ถูกต้อง วางแผน ลงทุน สร้างอาชีพและรายได้อย่างถูกต้อง ไม่เป็นอันตรายต่อผู้บริโภค
วันนี้ (5 มีนาคม 2564) ที่สนามช้าง อินเตอร์เนชั่นแนล เซอร์กิต จังหวัดบุรีรัมย์นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดงานมหกรรม "กัญชากัญชง 360 องศาเพื่อประชาชน" จัดขึ้นระหว่างวันที่ 5-7 มีนาคม 2564 สร้างความรู้ความเข้าใจเรื่องกัญชากัญชงแก่ประชาชนในทุกมิติ เพื่อนําไปใช้ประโยชน์ สร้างรายได้ และเพิ่มมูลค่าทางเศรษฐกิจ พร้อมเยี่ยมชมคลินิกกัญชาทางการแพทย์ที่เปิดให้บริการประชาชนได้วันละ 1 พันคน และนิทรรศการการแปรรูปกัญชงกัญชาที่เป็นต้นแบบสร้างไอเดียให้แก่ประชาชนที่สนใจ
นายอนุทิน กล่าวว่า จากการออกประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2563 ที่ปลดล็อกให้ทุกส่วนของกัญชาและกัญชงไม่เป็นยาเสพติด ยกเว้น ช่อดอก ใบที่ติดกับช่อดอก และเมล็ดกัญชา ส่งผลให้ประชาชนสามารถปลูกกัญชาและกัญชงได้แล้ว โดยรวมตัวกัน 7 คนขึ้นไปเป็นวิสาหกิจชุมชนที่ทําสัญญาร่วมโรงพยาบาลส่งเสริมสุขภาพตําบล (รพ.สต.) หรือหน่วยงานภาครัฐ หรือหน่วยงานสาธารณสุข สร้างรายได้ทันทีไม่ต้องรอ ซึ่งเห็นเป็นรูปธรรมแล้วผ่าน "โนนมาลัยโมเดล" อ.คูเมือง จ.บุรีรัมย์ ที่วิสาหกิจชุมชนปลูกกัญชาครัวเรือนละ 6 ต้น นําผลผลิตส่งโรงพยาบาลทํายา และชิ้นส่วนต่างๆ นํามาทําอาหาร เครื่องสําอาง และแปรรูปเป็นสินค้าเพื่อสร้างรายได้ หรือวิสาหกิจชุมชนเพชรลานนา อ.แจ้ห่ม จ.ลําปาง ที่ตัดช่อดอกให้กรมการแพทย์แผนไทยและการแพทย์ทางเลือกทําน้ํามันกัญชารักษาผู้ป่วยและแปรรูปส่วนอื่นๆ เช่น ใบ กิ่ง ก้าน ลําต้น ราก มาเป็นผลิตภัณฑ์ นํามาปรุงอาหาร สร้างรายได้อย่างมาก ส่วนกัญชงที่ปลูกง่ายกว่า สามารถปลูกคู่กันได้ โดยขอให้สํานักงานสาธารณสุขจังหวัดทุกแห่งให้ความร่วมมือสนับสนุนอย่างเต็มที่
"ขณะนี้กัญชาและกัญชงถือเป็นพืชเศรษฐกิจแล้ว ทําให้ประชาชนได้มีทางเลือกในการสร้างรายได้ มีทางลืมตาอ้าปาก จากพืชเศรษฐกิจตัวใหม่ ซึ่งเราพยายามคลายล็อกให้ประชาชนเข้าถึงได้ง่ายยิ่งขึ้น แต่ขอความร่วมมือให้ใช้อย่างถูกต้อง" นายอนุทินกล่าว
นายอนุทินกล่าวต่อว่า ขอเชิญชวนประชาชนที่สนใจมาเที่ยวงานมหกรรมกัญชากัญชง 360 องศาเพื่อประชาชน จ.บุรีรัมย์ เพื่อเรียนรู้ทําความเข้าใจและเข้าถึงกัญชากัญชง ทั้งวิธีการปลูกอย่างถูกกฎหมายและถูกวิธี เทคนิคการนําทุกส่วนของกัญชากัญชงไปใช้ประโยชน์ในด้านต่างๆ ที่ก่อให้เกิดรายได้ทันทีไม่ต้องรอ การวางแผน การลงทุน และสร้างอาชีพ ผ่านงานเสวนา นิทรรศการ และเวิร์กชอปต่างๆ โดยอยู่ภายใต้ระเบียบกฎหมาย    ไม่สนับสนุนการนําไปใช้ในทางที่ผิดหรือนําไปใช้เสพ และต้องไม่เป็นอันตรายต่อผู้บริโภค
************************************* 5 มีนาคม 2564
รัฐบาลไทย-ข่าวทำเนียบรัฐบาล-สธ.รับมอบวัคซีนโควิดจากแอสตร้าเซนเนก้า 117,300 โดส เก็บเข้าคลังวัคซีนกรมควบคุมโรค
วันจันทร์ที่ 8 มีนาคม 2564
สธ.รับมอบวัคซีนโควิดจากแอสตร้าเซนเนก้า 117,300 โดส เก็บเข้าคลังวัคซีนกรมควบคุมโรค
กระทรวงสาธารณสุขรับมอบวัคซีนโควิด 19 จากแอสตร้าเซนเนก้า 117,300 โดส เก็บเข้าคลังวัคซีน    กรมควบคุมโรค มีระบบเก็บรักษาและควบคุมอุณหภูมิตามมาตรฐาน ก่อนนําไปฉีดกลุ่มเป้าหมายตามที่กําหนด
วันนี้ (8 มีนาคม 2564) เมื่อเวลา 16.00 น. ที่คลังวัคซีนกองโรคติดต่อทั่วไป กรมควบคุมโรค นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหารกระทรวงสาธารณสุข ร่วมพิธีตรวจรับวัคซีนป้องกันโรคโควิด 19 จากบริษัท แอสตร้าเซนเนก้า (ประเทศไทย) จํากัด จํานวน 117,300 โดส
นายอนุทิน กล่าวว่า ประเทศไทยจัดหาวัคซีนโควิด 19 จํานวน 63 ล้านโดส แต่เนื่องจากเหตุการณ์ระบาดระลอกใหม่ จึงมีการประสานจัดหาวัคซีนเข้ามาเพื่อรองรับสถานการณ์ ซึ่งแอสตร้าเซนเนก้าจัดหามาจากแหล่งผลิตในต่างประเทศตามคําร้องขอจํานวน 117,300 โดส ถือเป็นส่วนหนึ่งของวัคซีน 61 ล้านโดสที่จะผลิตในประเทศ โดยวัคซีนมาถึงประเทศไทยเมื่อวันที่ 24 กุมภาพันธ์ 2564 และส่งมอบวัคซีนให้แก่กระทรวงสาธารณสุขในวันนี้ โดยบริษัท ดีเคเอสเอช (ประเทศไทย) จํากัด ดําเนินการขนส่งโดยไม่คิดค่าใช้จ่าย จากการตรวจพบว่าวัคซีนอยู่ในสภาพสมบูรณ์และเก็บเข้าคลังวัคซีนกรมควบคุมโรคที่ควบคุมอุณหภูมิตามมาตรฐาน
“หลังจากนี้จะนําไปฉีดให้แก่กลุ่มเป้าหมายต่อไป ซึ่งวัคซีนของแอสตร้าเซนเนก้าจะครอบคลุมกลุ่มเป้าหมายที่อายุมากกว่า 60 ปี โดยการกระจายวัคซีนจะมีคณะอนุกรรมการอํานวยการบริหารจัดการการให้วัคซีนโควิด 19 ดําเนินการจัดสรร ส่วนนายกรัฐมนตรีมีอายุมากกว่า 60 ปี อยู่ในเกณฑ์ที่ได้รับวัคซีนได้ นอกจากเป็นบุคคลสําคัญของประเทศ มีการประชุมและพบปะผู้คนจํานวนมาก ยังสร้างความเชื่อมั่นในการฉีดวัคซีนด้วย” นายอนุทินกล่าว
สําหรับคลังวัคซีนกรมควบคุมโรค เป็นที่จัดเก็บวัคซีนสําคัญของประเทศ เช่น วัคซีนป้องกันโรคไข้หวัดใหญ่, หัด หัดเยอรมัน, โปลิโอชนิดรับประทาน, คอตีบบาดทะยัก, วัคซีนไข้เหลือง, วัคซีนไข้กาฬหลังแอ่น, อหิวาตกโรค และวัคซีนป้องกันโรคพิษสุนัขบ้า เป็นต้น ทั้งนี้ มีการทดสอบระบบทุกสัปดาห์ มีระบบสํารองไฟฟ้ากรณีไฟฟ้าดับหรือเหตุไม่คาดคิด มีกล้องวงจรปิดแบบเรียลไทม์ในทุกจุดสําคัญ มอบหมายผู้รับผิดชอบเพื่อบริหารจัดการจัดเก็บกุญแจที่ชัดเจน สแกนการเข้าออกคลังวัคซีนแบบจดจําใบหน้า และมีระบบแจ้งเตือนกรณีอุณหภูมิเปลี่ยนไปนอกเหนือจากช่วงอุณหภูมิที่กําหนดไว้
นายอนุทินกล่าวว่า สําหรับวัคซีนซิโนแวคอีก 8 แสนโดสที่จะเข้ามา นายหยาง ซิน อุปทูตรักษาการแทนเอกอัครราชทูตสาธารณรัฐประชาชนจีนประจําประเทศไทย ได้แจ้งว่าทางการจีนได้อนุมัติและประสานบริษัทผู้ผลิตแล้ว คาดว่าจะมาถึงวันที่ 25 มี.ค. และยังขอเสนอให้ประเทศไทยพิจารณาฉีดวัคซีนโควิด 19 ให้แก่คนสัญชาติจีนที่อาศัยในประเทศไทย โดยประเทศไทยจะทําหนังสือแสดงความจํานงขอการสนับสนุนวัคซีนจากประเทศจีนในฐานะมิตรประเทศต่อไป หากให้วัคซีนมาก็อาจระบุเงื่อนไขว่าให้ดูแลคนจีนในประเทศไทยด้วย รวมถึงขอให้พิจารณาร่วมกับประเทศจีนจัดตั้งศูนย์การฉีดวัคซีนให้ชาวจีนโพ้นทะเลในภูมิภาคอาเซียน และเสนอเรื่องการยอมรับวัคซีนพาสปอร์ตระหว่างสองประเทศเป็นบับเบิลกัน เพื่อให้การเข้าประเทศมีความสะดวกขึ้น
************************************** 8 มีนาคม 2564
รัฐบาลไทย-ข่าวทำเนียบรัฐบาล-โฆษกรัฐบาลเผยยอดตัวเลข ยืนยันเข้าร่วมโครงการ “ม33เรารักกัน” แล้ว 54% จากยอดผู้ได้รับสิทธิ์ผ่านเกณฑ์ 7.41 ล้านคน
วันพุธที่ 17 มีนาคม 2564
โฆษกรัฐบาลเผยยอดตัวเลข ยืนยันเข้าร่วมโครงการ “ม33เรารักกัน” แล้ว 54% จากยอดผู้ได้รับสิทธิ์ผ่านเกณฑ์ 7.41 ล้านคน
โฆษกรัฐบาลเผยยอดตัวเลข ยืนยันเข้าร่วมโครงการ “ม33เรารักกัน” แล้ว 54% จากยอดผู้ได้รับสิทธิ์ผ่านเกณฑ์ 7.41 ล้านคน
วันนี้ (17 มีนาคม 2564) นายอนุชา บูรพชัยศรี โฆษกประจําสํานักนายกรัฐมนตรี เปิดเผยยอดตัวเลขผู้ลงทะเบียนโครงการ ม33 เรารักกัน ว่า ขณะนี้มีผู้ประกันตนตามมาตรา 33 ให้ความสนใจเข้ามาลงทะเบียนโครงการฯ ณ วันที่ 16 มีนาคม เมื่อเวลา 08.00 น. ที่ผ่านมา รวมทั้งสิ้นอยู่ที่ 8.20 ล้านคน (8,203,286 คน) จากกลุ่มเป้าหมาย 9.27 ล้านคน ยังคงเหลือประมาณ 1 ล้านคน โดยในตัวเลขผู้ลงทะเบียนดังกล่าวพบว่าไม่ผ่านการตรวจสอบข้อมูลกับกรมการปกครอง จํานวน 622,172 คน ไม่ผ่านเงื่อนไขเงินฝากเกิน (500,000 บาท) จํานวน 168,679 คน ทั้งนี้ ผู้ได้รับสิทธิที่ผ่านเกณฑ์จํานวน 7,417,435 คน ได้กดเข้าร่วมโครงการ ม33 เรารักกันแล้ว 3,991,206 คน หรือคิดเป็น 54%
ทั้งนี้ ในส่วนกรณีที่มีการลงทะเบียนสําเร็จแล้วแต่ไม่ผ่านการตรวจสอบข้อมูลกับกรมการปกครองนั้น ส่วนใหญ่พบมีปัญหา อาทิ ชื่อ-สกุลไม่ตรงกับฐานสํานักทะเบียนราษฎร์ หรือไม่ตรงกับฐานข้อมูลผู้ประกัน รวมไปถึงมีการลงทะเบียนช้า ทําให้ตัวเลขผู้ลงทะเบียนทบทวนสิทธิ (สะสม) จํานวน 494,380 คน และกลุ่มไม่มีสมาร์ทโฟน ตัวเลขอยู่ที่ 3,838 คน
รัฐบาลไทย-ข่าวทำเนียบรัฐบาล-ดันไทยเป็นศูนย์กลาง “การผลิต - ส่งออก” ยานยนต์ในอาเซียน
วันศุกร์ที่ 12 มีนาคม 2564
ดันไทยเป็นศูนย์กลาง “การผลิต - ส่งออก” ยานยนต์ในอาเซียน
...
สถานการณ์การระบาดโรคโควิด-19 ยังมีคงอยู่ แต่การพัฒนาเศรษฐกิจของประเทศก็ต้องเดินหน้าต่อ ล่าสุด เมื่อเดือน ม.ค. ที่ผ่านมา รัฐบาลโดยกระทรวงอุตสาหกรรมได้บรรลุข้อตกลงร่วมกันกับ 10 ประเทศในอาเซียน เรื่องการยอมรับร่วมผลการตรวจสอบและรับรองผลิตภัณฑ์ยานยนต์ของอาเซียนเป็นที่เรียบร้อย
.
โดยสาระสําคัญของข้อตกลงร่วมกันฯ ได้แก่
1. การปรับมาตรฐานของประเทศสมาชิกอาเซียนให้สอดคล้องกันโดยอ้างอิงมาตรฐานระหว่างประเทศ
2. การยอมรับร่วมในผลการตรวจสอบและรับรองที่ดําเนินการโดยห้องปฏิบัติการทดสอบ หรือหน่วยรับรองที่ขึ้นบัญชีรายชื่อในอาเซียน
3. การปรับระบบด้านกฎระเบียบให้เป็นหนึ่งเดียวกัน เพื่อเป็นการอํานวยความสะดวกทางการค้าให้ผู้ประกอบการภายในภูมิภาค และลดอุปสรรคอันเนื่องมาจากมาตรการกีดกันทางการค้าต่าง ๆ
.
จากการบรรลุข้อตกลงร่วมกันดังกล่าว จะทําให้ประเทศไทยได้รับประโยชน์เป็นอย่างมาก เพราะว่าอุตสาหกรรมการผลิตยานยนต์และชิ้นส่วน รวมทั้งโครงสร้างพื้นฐานด้านการตรวจสอบรับรองของประเทศไทยมีความพร้อมอยู่แล้ว เช่น สถาบันยานยนต์ และศูนย์ทดสอบยานยนต์และยางล้อแห่งชาติ (ATTRIC) เป็นต้น ซึ่งเป็นปัจจัยสําคัญในการดึงดูดนักลงทุนจากต่างประเทศ คาดว่าปีนี้จะสามารถผลิตรถยนต์ประมาณ 1,500,000 คัน เป็นการผลิตเพื่อจําหน่ายในประเทศ 40-45% และการผลิตเพื่อการส่งออก 55-60%
.
ล่าสุด บริษัท เกรท วอลล์ มอเตอร์ แมนูแฟคเจอริ่ง (ประเทศไทย) จํากัด ซึ่งเป็นผู้ผลิตและส่งออกรถยนต์สัญชาติจีน ได้เข้ามาตั้งฐานการผลิตรถยนต์ ที่นิคมอุตสาหกรรมอีสเทิร์นซีบอร์ด จ.ระยอง ซึ่งจะทําให้เกิดการจ้างงานในประเทศกว่า 8,000 คน คาดว่าภายในระยะเวลา 5 ปี จะช่วยขับเคลื่อนเศรษฐกิจและสร้างรายได้ให้ประเทศไทยมีมูลค่ากว่า 3 แสนล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เห็นชอบแก้กฎหมายข้อมูลข่าวสารราชการ ส่งเสริมประชาชนตรวจสอบภาครัฐ คุ้มครองข้อมูลความมั่นคง
วันพุธที่ 24 มีนาคม 2564
ครม. เห็นชอบแก้กฎหมายข้อมูลข่าวสารราชการ ส่งเสริมประชาชนตรวจสอบภาครัฐ คุ้มครองข้อมูลความมั่นคง
ครม. เห็นชอบแก้กฎหมายข้อมูลข่าวสารราชการ ส่งเสริมประชาชนตรวจสอบภาครัฐ คุ้มครองข้อมูลความมั่นคง
วันที่ 24 มี.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ ว่า สืบเนื่องจากพระราชบัญญัติข้อมูลข่าวสารของราชการ พ.ศ. 2540 บังคับใช้มาเป็นเวลานาน ทําให้บทบัญญัติบางประการไม่สอดคล้องกับสภาพการณ์ปัจจุบัน และยังขาดหลักเกณฑ์การบังคับใช้กฎหมายเพื่อคุ้มครองสิทธิของประชาชนในการรับรู้และการเข้าถึงข้อมูลข่าวสารสาธารณะ ดังนั้น ครม. จึงเห็นชอบร่างพระราชบัญญัติข้อมูลข่าวสารของราชการ (ฉบับที่ ..) พ.ศ. .... ซึ่งเป็นการแก้ไขเพิ่มเติมพระราชบัญญัติฉบับเดิม พ.ศ. 2540 เพื่อให้การบังคับใช้กฎหมายมีประสิทธิภาพมากยิ่งขึ้น โดยกําหนดให้เป็นกฎหมายกลางในการกําหนดหลักเกณฑ์ วิธีการ และเงื่อนไขการเข้าถึงข้อมูลข่าวสารสาธารณะของราชการ กําหนดมาตรการคุ้มครองข้อมูลความมั่นคงของรัฐและข้อมูลอันเป็นความลับของราชการ กําหนดหลักเกณฑ์เกี่ยวกับข้อมูลข่าวสารส่วนบุคคล รวมทั้งปรับปรุงองค์ประกอบและอํานาจหน้าที่ของคณะกรรมการข้อมูลข่าวสารของราชการและคณะกรรมการวินิจฉัยการเปิดเผยข้อมูลข่าวสารให้มีความเหมาะสม ซึ่งมีสาระสําคัญ อาทิ
1. หน่วยงานของรัฐมีหน้าที่ส่งข้อมูลข่าวสารสาธารณะลงประกาศในราชกิจจานุเบกษา และเผยแพร่หรือเปิดเผยข้อมูลข่าวสารสาธารณะผ่านระบบดิจิทัล
2. กรณีหน่วยงานของรัฐไม่ประกาศข้อมูลข่าวสารไว้ให้ประชาชนตรวจดู ไม่จัดหาข้อมูลข่าวสาร ปฏิบัติหน้าที่ล่าช้า หรือฝ่าฝืนไม่ปฏิบัติตาม พ.ร.บ.นี้ ประชาชนสามารถใช้สิทธิร้องเรียนต่อคณะกรรมการข้อมูลข่าวสารของราชการได้
3. ข้อมูลข่าวสารที่ห้ามเปิดเผย เช่น 1) ข้อมูลที่อาจเกิดความเสียหายต่อสถาบันพระมหากษัตริย์และข้อมูลการถวายความปลอดภัย 2) ข้อมูลความมั่นคงของรัฐ เช่น ด้านการทหารและการป้องกันประเทศ ด้านข่าวกรอง ด้านการป้องกันและปราบรามการก่อการร้าย ด้านการต่างประเทศที่เกี่ยวกับความมั่นคงของรัฐ ด้านการรักษาความปลอดภัยบุคคลและข้อมูลความมั่นคงของรัฐด้านอื่นตามที่กําหนด
4. ข้อมูลข่าวสารที่เจ้าหน้าที่รัฐใช้ดุลพินิจในการเปิดเผย เช่น ข้อมูลที่อาจเกิดความเสียหายต่อความสัมพันธ์ระหว่างประเทศ ความมั่นคงทางเศรษฐกิจหรือการเงินการคลังของประเทศ โดยเจ้าหน้าที่รัฐอาจมีคําสั่งไม่ให้เปิดเผยข้อมูลก็ได้
5. กรณีที่เจ้าหน้าที่รัฐมีคําสั่งไม่ให้เปิดเผยข้อมูลข่าวสารใด หรือมีคําสั่งไม่รับฟังคําคัดค้าน ผู้ร้องสามารถอุทธรณ์ต่อคณะกรรมการวินิจฉัยเปิดข้อมูลข่าวสารได้ ภายใน 15 วัน
6. กําหนดให้มีคณะกรรมการ 2 ชุดคือ 1) คณะกรรมการข้อมูลข่าวสารของราชการ มีอํานาจหน้าที่ในการกํากับดูแล ให้คําแนะนํา และคําปรึกษาเกี่ยวกับการดําเนินการของเจ้าหน้าที่รัฐหรือหน่วยงานของรัฐ 2) คณะกรรมการวินิจฉัยการเปิดเผยข้อมูลข่าวสารสาขาต่าง ๆ มีอํานาจหน้าที่พิจารณาวินิจฉัยอุทธรณ์คําสั่งไม่ให้เปิดเผยข้อมูลข่าวสาร คําสั่งไม่รับฟังคําคัดค้าน คําสั่งไม่แก้ไขเปลี่ยนแปลงหรือลบข้อมูลข่าวสารส่วนบุคคล ทั้งนี้ หากผู้อุทธรณ์ไม่เห็นด้วยกับคําวินิจฉัยของคณะกรรมการวินิจฉัยฯ สามารถยื่นฟ้องต่อศาลปกครองได้ ภายใน 30 วัน
นางสาวรัชดา กล่าวด้วยว่า กฎหมายฉบับนี้เป็นการเปิดโอกาสให้ประชาชนเข้าถึงข้อมูลข่าวสารสาธารณะ และส่งเสริมให้ประชาชนมีส่วนร่วมในการตรวจสอบการทํางานของหน่วยงานรัฐได้อย่างมีประสิทธิภาพ ส่งผลให้การดําเนินงานของรัฐต้องโปร่งใส ตรวจสอบได้ เป็นไปตามหลักธรรมาภิบาล ซึ่งจะทําให้เกิดความคุ้มค่าในการใช้จ่ายงบประมาณและการพัฒนาประเทศ
รัฐบาลไทย-ข่าวทำเนียบรัฐบาล-ไม่ปิดกั้นเอกชน! นำเข้าและใช้วัคซีนโควิด-19
วันพฤหัสบดีที่ 11 มีนาคม 2564
ไม่ปิดกั้นเอกชน! นําเข้าและใช้วัคซีนโควิด-19
...
การจัดหาวัคซีนโควิด-19 ในระยะแรกนั้น รัฐบาลจําเป็นต้องเป็นผู้บริหารจัดการก่อนในลักษณะรัฐต่อรัฐ หรือ GtoG เพราะถือเป็นการใช้วัคซีนในสถานการณ์ฉุกเฉิน (Emergency Use) เนื่องจากเหตุผลความจําเป็นทางการแพทย์ เพื่อสร้างความมั่นใจ สร้างระบบที่มีมาตรฐาน ก่อนที่จะนําวัคซีนไปใช้อย่างแพร่หลายในอนาคต
.
สําหรับภาคเอกชนที่ประสงค์จะนําเข้าวัคซีนโควิด-19 ยืนยันว่า ไม่มีนโยบายปิดกั้นใด ๆ โดยจะต้องยื่นขอขึ้นทะเบียนกับสํานักงานคณะกรรมการอาหารและยา (อย.) ก่อน
.
ปัจจุบันมีวัคซีนที่ขึ้นทะเบียนกรณีฉุกเฉินแล้ว 2 ราย คือ
- วัคซีนแอสตราเซนเนกา ของบริษัท แอสตราเซนเนกา (ประเทศไทย) จํากัด
- วัคซีนซิโนแวค ที่นําเข้าโดยองค์การเภสัชกรรม
.
ส่วนวัคซีนที่อยู่ระหว่างการพิจารณาตรวจสอบอีก 2 ราย คือ
- วัคซีนของจอห์นสัน แอนด์ จอห์นสัน โดยบริษัท แจนเซ่น-ซีแลก จํากัด
- วัคซีนของบารัต ไบโอเทค โดยบริษัท ไบโอจีนีเทค จํากัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แอปพลิเคชัน Thailand Plus
วันพฤหัสบดีที่ 11 มีนาคม 2564
แอปพลิเคชัน Thailand Plus
12 ตุลาคม 2563
แอปพลิเคชัน Thailand Plus : มีมากกว่าที่คุณคิด โดยเป็นความร่วมมือระหว่างกระทรวงดิจิทัลเพื่อเศรษฐกิจและสังคม กรมควบคุมโรค กระทรวงสาธารณสุข กระทรวงการต่างประเทศ กระทรวงการท่องเที่ยวและกีฬา กระทรวงมหาดไทย กระทรวงคมนาคม สํานักงานตรวจคนเข้าเมือง และสํานักงานพัฒนารัฐบาลดิจิทัล พัฒนาแอปพลิเคชันติดตามชาวต่างประเทศที่เดินทางเข้าประเทศไทย เพื่อรองรับนักท่องเที่ยวประเภทพิเศษ Special Tourist Visa (STV) เสมือนบันทึกการเดินทางประจําตัว โดยสามารถระบุความเสี่ยงในสถานที่ต่าง ๆ พร้อมแจ้งเตือนหน่วยงานภาครัฐ โดยจะไม่มีการกระทบต่อสิทธิเสรีภาพและข้อมูลส่วนบุคคล ทั้งนี้ นายกรัฐมนตรีขอบคุณทุกภาคส่วนที่มีส่วนในการพัฒนาแอปพลิเคชัน Thailand Plus : มีมากกว่าที่คุณคิด ช่วยสร้างความมั่นใจให้แก่นักท่องเที่ยวในการจะเดินทางไปยังที่ต่าง ๆ ขณะเดียวกันคนในประเทศก็จะยิ่งมั่นใจมากยิ่งขึ้นด้วน เพราะเรามีระบบติดตาม คัดกรองและกักตัว 14 วันแล้ว ถือเป็นการกระตุ้นเศรษฐกิจควบคู่ไปกับการป้องกันโรค
รัฐบาลไทย-ข่าวทำเนียบรัฐบาล-ติดตามความก้าวหน้าโครงการ 1 ตำบล 1 กลุ่มเกษตรทฤษฎีใหม่ โครงการยกระดับแปลงใหญ่และโครงการพัชรสุธาคชานุรักษ์
วันอังคารที่ 2 มีนาคม 2564
ติดตามความก้าวหน้าโครงการ 1 ตําบล 1 กลุ่มเกษตรทฤษฎีใหม่ โครงการยกระดับแปลงใหญ่และโครงการพัชรสุธาคชานุรักษ์
รองปลัดฯ อําพันธุ์ ลงพื้นที่ติดตามความก้าวหน้าโครงการ 1 ตําบล 1 กลุ่มเกษตรทฤษฎีใหม่ โครงการยกระดับแปลงใหญ่และโครงการพัชรสุธาคชานุรักษ์ ในพื้นที่จังหวัดสระแก้ว
นายอําพันธุ์ เวฬุตันติ รองปลัดกระทรวงเกษตรและสหกรณ์ พร้อมด้วยนางจิรนันท์ วาสุเทพรังสรรค์ เกษตรและสหกรณ์จังหวัดสระแก้วและหัวหน้าส่วนราชการในสังกัดกระทรวงเกษตรและสหกรณ์ ลงพื้นที่ตําบลบ้านใหม่หนองไทร อําเภออรัญประเทศ จังหวัดสระแก้ว เพื่อติดตามความก้าวหน้าการดําเนินโครงการ 1ตําบล 1 กลุ่มเกษตรทฤษฎีใหม่ ในแปลงพื้นที่ ขนาด 5 ไร่ ของนายคําพอง จันทร์คุ้ม โดยกรมพัฒนาที่ดินได้สนับสนุนการขุดสระเก็บน้ําขนาด 3,500 ลบ.ม.เศษ (24 ×65×5 ม.) ซึ่งเริ่มดําเนินการเป็นบ่อแรกในจังหวัดสระแก้ว พร้อมทั้งประชุมหารือติดตามความก้าวหน้าและปัญหาอุปสรรคการดําเนินโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด และกิจกรรมการส่งเสริมอาชีพเกษตรกรรมโครงการพัชรสุธาคชานุรักษ์ในเขตพื้นที่ป่ารอยต่อ 5 จังหวัด ภาคตะวันออก (จังหวัดสระแก้ว) ของกระทรวงเกษตรและสหกรณ์ เพื่อผลักดันขับเคลื่อนโครงการให้บรรลุผลสําเร็จตามวัตถุประสงค์ของโครงการต่อไป
รัฐบาลไทย-ข่าวทำเนียบรัฐบาล-รมต.อนุชา หารือ เอกอัครราชทูตแคนาดาฯ พร้อมสนับสนุนการพัฒนาร่วมกันทุกสาขาที่มีศักยภาพ นำดิจิทัลมาปรับใช้ในการบริหารประเทศ
วันพุธที่ 17 มีนาคม 2564
รมต.อนุชา หารือ เอกอัครราชทูตแคนาดาฯ พร้อมสนับสนุนการพัฒนาร่วมกันทุกสาขาที่มีศักยภาพ นําดิจิทัลมาปรับใช้ในการบริหารประเทศ
รมต.อนุชา หารือ เอกอัครราชทูตแคนาดาฯ พร้อมสนับสนุนการพัฒนาร่วมกันทุกสาขาที่มีศักยภาพ นําดิจิทัลมาปรับใช้ในการบริหารประเทศ
วันนี้ (16 มีนาคม 2564) เวลา 13.30 น. ณ ห้องรับรอง 1 ตึกบัญชาการ 1 ทําเนียบรัฐบาล นางซาราห์ เทย์เลอร์ (H.E. Mrs. Sarah Taylor) เอกอัครราชทูตแคนาดาประจําประเทศไทย เข้าเยี่ยมคารวะ นายอนุชา นาคาศัย รัฐมนตรีประจําสํานักนายกรัฐมนตรี ในโอกาสเข้ารับตําแหน่ง สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรี กล่าวต้อนรับและแสดงความยินดีกับเอกอัครราชทูตฯ ในโอกาสเข้าดํารงตําแหน่งเอกอัครราชทูตแคนาดาประจําประเทศไทยอย่างเป็นทางการ พร้อมสนับสนุนการทํางานของเอกอัครราชทูตฯ ชื่นชมความสัมพันธ์ที่มีพลวัตอย่างต่อเนื่องครบรอบ 60 ปี ของการสถาปนาความสัมพันธ์ทางการทูตระหว่างกันในปีนี้ เห็นว่าเป็นโอกาสดีที่ทั้งสองประเทศจะพัฒนาเพิ่มพูนความสัมพันธ์และความร่วมมือในมิติต่างๆ โดยเฉพาะในสาขาที่มีศักยภาพ ถือโอกาสกล่าวขอบคุณแคนาดาสําหรับการให้การสนับสนุนงบประมาณแก่ทบวงการพลังงานปรมาณูระหว่างประเทศ (International Atomic Energy Agency : IAEA) ในการจัดหาชุดตรวจโรคโควิด-19 อุปกรณ์ทางการแพทย์และอุปกรณ์ในห้องปฏิบัติการ ให้กับ 40 ประเทศรวมถึงไทย
เอกอัครราชทูตแคนาดาประจําประเทศไทย ยินดีที่ได้เข้ารับตําแหน่ง ชื่นชมความสัมพันธ์ไทย-แคนาดาที่ดําเนินมาอย่างราบรื่นและแน่นแฟ้น ขอขอบคุณรัฐมนตรีประจําสํานักนายกรัฐมนตรีและรัฐบาลที่ให้การต้อนรับอย่างอบอุ่น ขอชื่นชมรัฐบาลไทยที่ประสบความสําเร็จในการจัดการสถานการณ์โควิด-19 ด้วยดี นอกจากนี้ เอกอัคราชทูตฯ เห็นพ้องกับรัฐมนตรีประจําสํานักนายกรัฐมนตรี ในการเพิ่มพูนความร่วมมือด้านต่างๆ โดยเฉพาะอย่างยิ่ง ด้านเศรษฐกิจ ไทยเป็นคู่ค้าอันดับ 2 ของแคนาดาในอาเซียน และแคนาดาสนใจที่จะเข้าร่วมเขตการค้าเสรี ASEAN - Canada ทั้งนี้ เสนอให้ฝ่ายไทยพิจารณากรอบความตกลงที่ครอบคลุมและก้าวหน้าสําหรับหุ้นส่วนทางเศรษฐกิจภาคพื้นแปซิฟิก (Comprehensive and Progressive Agreement of Trans-Pacific Partnership – CPTPP) ซึ่งทางรัฐมนตรีเห็นว่าเป็นกรอบที่มีความสําคัญและประเทศไทยอยู่ระหว่างการพิจารณาที่อาจจะมีข้อสงวนบางประการ ซึ่งในโอกาสนี้ทั้งสองฝ่ายเห็นพ้องกันว่าเมื่อสถานการณ์โควิด-19 ดีขึ้น จะผลักดันให้ตัวเลขทางการค้าระหว่างกันดีขึ้น
ทั้งสองฝ่ายได้หารือแลกเปลี่ยนความคิดเห็นในส่วนของการแก้ไขรัฐธรรมนูญ รัฐมนตรีประจําสํานักนายกรัฐมนตรีกล่าวว่ารัฐบาลไม่ขัดข้องต่อการแก้ไขรัฐธรรมนูญแต่ต้องดําเนินการตามแนวทางที่กฎหมายบัญญัติไว้ ตามกระบวนการของรัฐสภา และแนวทางสันติวิธีเป็นแนวคิดหลักที่รัฐบาลยึดถือ ทั้งนี้เอกอัครราชทูตฯ ได้แสดงความคิดเห็นเกี่ยวกับ ร่างพระราชบัญญัติป้องกันและปราบปรามการทรมานและการกระทําให้บุคคลสูญหาย และ ร่าง พ.ร.บ.คู่ชีวิต ซึ่งรัฐมนตรีประจําสํานักนายกรัฐมนตรีกล่าวยืนยันว่าเป็นแนวทางที่รัฐบาลสนับสนุน พร้อมขอบคุณในมิตรไมตรี และเจตนาที่ดีของเอกอัครราชทูตฯ ที่มีต่อรัฐบาลไทย
ในตอนท้าย ทั้งสองฝ่ายเห็นพ้องกันและได้หารือในแนวทางการนําดิจิทัลมาปรับใช้ในการบริหารประเทศ และจะสนับสนุนการแลกเปลี่ยนประสบการณ์เกี่ยวกับเศรษฐกิจดิจิทัล รัฐบาลดิจิทัล ซึ่งแคนาดามีศักยภาพ โดยไทยก็เห็นความสําคัญ และมีนโยบายที่จะมุ่งการพัฒนา BCG Model (Bio Circular Green Economy) พร้อมกับการขับเคลื่อนประเทศไทย
รัฐบาลไทย-ข่าวทำเนียบรัฐบาล-รัฐบาลเตรียมวัคซีนอย่างน้อย 63 ล.โดส กระจายวัคซีน ระยะแรก มี.ค. – พ.ค. 64 เริ่มฉีดใน 13 จังหวัด พื้นที่ควบคุมสูงสุดและเข้มงวด พื้นที่ควบคุม และพื้นที่ขับเคลื่อนเศรษฐกิจและสังคม
วันพุธที่ 3 มีนาคม 2564
รัฐบาลเตรียมวัคซีนอย่างน้อย 63 ล.โดส กระจายวัคซีน ระยะแรก มี.ค. – พ.ค. 64 เริ่มฉีดใน 13 จังหวัด พื้นที่ควบคุมสูงสุดและเข้มงวด พื้นที่ควบคุม และพื้นที่ขับเคลื่อนเศรษฐกิจและสังคม
กระทรวงสาธารณสุขแจงรัฐบาลเตรียมวัคซีนอย่างน้อย 63 ล.โดส กระจายวัคซีน ระยะแรก มี.ค. – พ.ค. 64 เริ่มฉีดใน 13 จังหวัด พื้นที่ควบคุมสูงสุดและเข้มงวด พื้นที่ควบคุม และพื้นที่ขับเคลื่อนเศรษฐกิจและสังคม
เมื่อวันที่ 2 มีนาคม 2564 นายแพทย์โอภาส การย์กวินพงศ์ อธิบดีกรมควบคุมโรค กระทรวงสาธารณสุข ชี้แจงกรณีที่มีข้อสงสัยในแผนการนําเข้าและการกระจายวัคซีนโควิด-19 ว่ารัฐบาลเตรียมวัคซีนไว้อย่างน้อย 63 ล้านโดส โดยเป็นการจัดหาวัคซีนแบบเร่งด่วน 2 ล้านโดส จากบริษัท ซิโนแวคฯ และมีแผนการกระจายวัคซีน ระยะแรกเดือนมีนาคม – พฤษภาคม 2564 เพื่อลดการป่วยรุนแรง การเสียชีวิต และรักษาระบบสุขภาพของประเทศ โดยเริ่มฉีดใน 13 จังหวัดที่เป็นพื้นที่ควบคุมสูงสุดและเข้มงวด พื้นที่ควบคุม และพื้นที่ขับเคลื่อนเศรษฐกิจและสังคม ส่วนระยะที่ 2 จะได้รับวัคซีนจากบริษัท แอสตราเซนเนกาฯ 61 ล้านโดส จะฉีดกระจายครอบคลุมทุกจังหวัด ในเดือนมิถุนายน – ธันวาคม 2564 เพื่อรักษาเศรษฐกิจ สังคม ความมั่นคงของประเทศ และสร้างภูมิคุ้มกันระดับประชากร ฟื้นฟูประเทศให้กลับเข้าสู่ภาวะปกติ สําหรับภาคเอกชนที่ต้องการนําเข้าวัคซีน กระทรวงสาธารณสุข ไม่ปิดกั้นสามารถนําเข้าวัคซีนได้ โดยต้องเป็นผู้รับอนุญาตนําเข้าและมาขึ้นทะเบียนวัคซีน กับ อย. ซึ่งขณะนี้มีผู้มายื่นขอขึ้นทะเบียนวัคซีนโควิด 19 แล้ว 4 ราย ได้แก่ 1.บริษัท แอสตราเซนเนกา (ประเทศไทย) จํากัด นําวัคซีนของแอสตราเซนเนกา 2.องค์การเภสัชกรรม นําวัคซีนของไซโนแวค 3.บริษัท แจนเซ่น-ซีแลก จํากัด นําวัคซีนของจอห์นสันฯ 4.บริษัท ไบโอจีนีเทค จํากัด นําวัคซีนของบารัค ไบโอเทค ทั้งนี้ วัคซีนของแอสตราเซนเนกา และวัคซีนของไซโนแวค ได้รับการขึ้นทะเบียนแล้ว
------------------
รัฐบาลไทย-ข่าวทำเนียบรัฐบาล-บริหารจัดการกลุ่มสินค้ากล้วยไม้ ไม้ดอกไม้ประดับ
วันศุกร์ที่ 12 มีนาคม 2564
บริหารจัดการกลุ่มสินค้ากล้วยไม้ ไม้ดอกไม้ประดับ
กระทรวงเกษตรฯ ประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 2/2564 เร่งหาแนวทางช่วยเหลือเกษตรกรผู้ปลูกกล้วยไม้
นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะอนุกรรมการบริหารจัดการกลุ่มสินค้ากล้วยไม้ไม้ดอกไม้ประดับครั้งที่2/2564ผ่านการประชุมVDO Conferenceณห้องประชุมกระทรวงเกษตรและสหกรณ์ซึ่งที่ผ่านมาคณะอนุกรรมการบริหารจัดการกลุ่มสินค้ากล้วยไม้ไม้ดอกไม้ประดับได้ดําเนินการช่วยเหลือเกษตรกรและผู้ส่งออกกล้วยไม้ที่ประสบปัญหาจากสถานการณ์การแพร่ระบาดของโรคติดเชื้อไวรัสโคโรน่า2019 (COVID-19)โดยขอความร่วมมือหน่วยงานต่างๆส่งเสริมและสนับสนุนการใช้กล้วยไม้ไทยในโอกาสต่างๆซึ่งได้รับการตอบรับเป็นอย่างดีอีกทั้งยังมีการสนับสนุนการประชาสัมพันธ์สินค้ากล้วยไม้ผ่านกิจกรรมกล้วยไม้สัญจรการขอสนับสนุนด้านสินเชื่อแรงงานบรรจุภัณฑ์โลจิสติกส์และค่าขนส่งต่างๆ
นอกจากนี้ที่ประชุมมีมติเห็นชอบแนวทางการช่วยเหลือของคณะทํางานศึกษาการช่วยเหลือเกษตรกรกลุ่มสินค้ากล้วยไม้ที่ได้รับผลกระทบจากการแพร่ระบาดของโรคโควิด19ในรูปแบบการพัฒนาเพื่อให้เกิดความยั่งยืนและเพิ่มการบูรณาการการทํางานของทุกภาคส่วนซึ่งจะเป็นประโยชน์ต่อธุรกิจกล้วยไม้ทั้งระบบต่อไป